Llista i classifica les entitats de què parla aquest text:
Els votants de Junts pel Sí van donar suport a un projecte, no a dos projectes contradictoris i aproximadament partits pel mig
Germà Bel va expressar ahir que estava descontent amb el funcionament de Junts pel Sí. El prestigi de Bel, que va ser cap de llista a Tarragona, és fora de tota discussió, com també la seua capacitat política i experiència. Ni és novell, ni és inconscient ni s’espanta per qualsevol cosa. Per això cal escoltar-lo amb atenció. Bel va exposar dilluns que no li agradava la ‘intromissió’ –va dir– de gent de CDC i ERC, que participen en les reunions de Junts pel Sí sense ni tan sols ser diputats i marquen línia. Segons que sembla, el fet que el grup de Junts pel Sí haja decidit de donar llibertat de vot als seus membres en totes les qüestions que no són del procés també el va incomodar.
Plou sobre mullat. Junts pel Sí és una eina imprescindible per a arribar a la independència, però el partidisme, l’enfrontament soterrat i permanent, el va erosionant. No s’entén que els dos partits grans de la coalició es presentassen separats a les eleccions espanyoles i deixassen que les eleccions les guanyàs En Comú Podem. No s’entén que a les institucions locals no hi haja manera de formar governs independentistes –i el cas recent de Girona preocupa especialment. De fet, no es va entendre que no hi hagués candidatures independentistes si més no als grans ajuntaments, i pense sobretot en Barcelona. Ada Colau no seria la batllessa si CDC i ERC no haguessen fet tant com pogueren perquè ho fos. I ara no s’entén que el grup de Junts pel Sí deixe la porta oberta a votacions separades –de fet, ja n’ha fet una–, en què sempre, evidentment, uns diputats votaran allò que diga CDC i uns altres allò que diga ERC. I pobres dels qui es queden entremig!
Junts pel Sí : partit_polític, Bel : polític, Tarragona : Entitat_Geopolítica, CDC : partit_polític, ERC : partit_polític, En Comú Podem : partit_polític, Girona : Entitat_Geopolítica, Barcelona : Entitat_Geopolítica, Ada Colau : polític, Germà Bel : polític